Αθλητικά γεγονότα του 2008/Ιούλιος

Παρατίθενται σημαντικά αθλητικά γεγονότα που συνέβησαν τον Ιούλιο του 2008, ακολουθούμενα από τις πηγές που τα μετέδωσαν.

2 Ιουλίου 
Ποδόσφαιρο:
Νέος προπονητής του Άρη αναλαμβάνει ο Ισπανός Κίκε Ερνάντεθ. 
Το Κόπα Λιμπερταδόρες για το έτος 2008 κατακτά η ομάδα του Ισημερινού Λίγκα Ντεπορτίβο Ουνιβερσιτάρια του Κίτο, νικώντας στο Ρίο ντε Ζανέιρο τη Φλουμινένσε στα πέναλτι με 3-1 στον τελικό.

3 Ιουλίου 
Μηχανοκίνητος αθλητισμός: Την αποχώρησή του από τους αγώνες της Φόρμουλα 1 ως το τέλος της χρονιάς ανακοινώνει ο Ντέιβιντ Κούλθαρντ. 
Ποδόσφαιρο: Ο Κώστας Πηλαδάκης της ΠΑΕ Λάρισα εκλέγεται νέος πρόεδρος της Σούπερ Λίγκας.

5 Ιουλίου 
Αντισφαίριση: Η Βένους Ουίλιαμς κερδίζει την αδερφή της, Σερένα, κατακτώντας το απλό γυναικών στο Γουίμπλεντον. (BBC) 
Υγρός στίβος: Νέα παγκόσμια επίδοση πετυχαίνει στα αμερικανικά τράιαλς ο Μάικλ Φελπς αυτή τη φορά στα 200 μέτρα μικτή ατομική, με χρόνο 1:54.80. Κατέρριψε το δικό του προηγούμενο ρεκόρ, που ήταν 1:54.98.

6 Ιουλίου 
Αντισφαίριση: Ο Ραφαέλ Ναδάλ κατακτά το Γουίμπλεντον, με νίκη επί του Ρότζερ Φέντερερ στον τελικό του απλού, που διήρκεσε 4 ώρες (ο μεγαλύτερος σε διάρκεια στην ιστορία του τουρνουά). 
Τζούντο: Ο Αλέξης Ντανατσίδης κατακτά το χρυσό μετάλλιο στα -66 κιλά του Ευρωπαϊκού Πρωταθλήματος εφήβων/νεανίδων U17 στο Σαράγεβο.

7 Ιουλίου 
Υδατοσφαίριση: Την ήττα με 9-7 από την Ισπανία στο ευρωπαϊκό πρωτάθλημα υδατοσφαίρισης για τρίτη φορά γνωρίζει η εθνική ανδρών Ελλάδας και αποκλείεται από τη φάση των 6 στην εν λόγω διοργάνωση στη Μάλαγα.

9 Ιουλίου 
Καλαθοσφαίριση: *Η Εθνική Ελλάδας κατακτά το τουρνουά Ακρόπολις, έπειτα και από το τρίτο νικηφόρο παιχνίδι (με την Κροατία, την οποία κέρδισε με 77-64).    
Στίβος: Παγκόσμια επίδοση με 15,22 μέτρα στο τριπλούν πετυχαίνει η Χρυσοπηγή Δεβετζή στη διάρκεια του μίτινγκ "Θεσσαλονίκη 
2008".

10 Ιουλίου 
Σκοποβολή: Ο Νίκος Ανδριόπουλος  κερδίζει χρυσό μετάλλιο στο σκητ εφήβων (με 123/125 και με πανελλήνιο ρεκόρ) στο ευρωπαϊκό πρωτάθλημα πήλινου στόχου στη Λευκωσία. 
Στίβος:Το χάλκινο μετάλλιο κατακτά η πρωταθλήτρια του τριπλούν,  Παρασκευή Παπαχρήστου, στο Παγκόσμιο Πρωτάθλημα Εφήβων - Νεανίδων που διεξάγεται στο Μπίντγκος, χαρίζοντας στην Ελλάδα το πρώτο μετάλλιο στη διοργάνωση. 
Υδατοσφαίριση:Στην έκτη θέση του Ευρωπαϊκού Πρωταθλήματος της Μάλαγας περιορίζεται η Εθνική Ελλάδας γυναικών, ύστερα από την ήττα (με 11-10) από την  Ολλανδία.

11 Ιουλίου 
Κολύμβηση: Την 6η θέση κατακτά η Κρίστελ Βουρνά στα 50 μέτρα πεταλούδα (27.50 στον τελικό)  με πανελλήνια επίδοση στο παγκόσμιο πρωτάθλημα κολύμβησης εφήβων και νεανίδων, στο Μεξικό. 
Πετοσφαίριση στην άμμο: Οι Βάσω Καραντάσιου και Βίκυ Αρβανίτη καταλαμβάνουν την 7η θέση στην τελική φάση του ευρωπαϊκού πρωταθλήματος, στο Αμβούργο. 
Στίβος: 
Χάλκινο μετάλλιο στο άλμα επί κοντώ με 4,25 μ.  κατακτά η Κατερίνα Στεφανίδη,στον τελικό του Παγκοσμίου Πρωταθλήματος Εφήβων - Νεανίδων στο Μπίντγκος.
Το παγκόσμιο ρεκόρ στο επί κοντώ γυναικών, κατά τη διάρκεια του Γκόλντεν Λιγκ στη Ρώμη, καταρρίπτει η Έλενα Ισινμπάγιεβα, ξεπερνώντας τα 5,03 μ.

13 Ιουλίου 
Κανόε καγιάκ: Ο Χρήστος Τσακμάκης κερδίζει χρυσό μετάλλιο για δεύτερη συνεχή φορά στο Ευρωπαϊκό πρωτάθλημα σλάλομ Εφήβων-Νεανίδων και νέων κάτω των 23 ετών, στο Σόλκαν της Σλοβενίας. 
Κολύμβηση: Το αργυρό μετάλλιο στο Παγκόσμιο πρωτάθλημα κολύμβησης εφήβων/νεανίδων κατακτά η Πόπη Αραούζου στα 1.500 μ. ελεύθερο, με πανελλήνια επίδοση και με χρόνο 16.33.68. 
Ποδηλασία:Ο Σωτήρης Μπρέτας κατακτά ασημένιο μετάλλιο στο κέιριν, στο παγκόσμιο πρωτάθλημα πίστας εφήβων στο Κέιπ Τάουν. 
 Σκοποβολή: Το χάλκινο μετάλλιο κατακτά ο Νίκος Μαυρομμάτης στο Ευρωπαϊκό πρωτάθλημα πήλινου στόχου, στη Λατσιά της Λευκωσίας, με πανελλήνια επίδοση 124/125. 
 Υδατοσφαίριση: 
Το Μαυροβούνιο κερδίζει στην παράταση με 6-5 στον τελικό τη Σερβία και κατακτά το  Ευρωπαϊκό πρωτάθλημα υδατοσφαίρισης στη Μάλαγα, στους άνδρες, στην πρώτη του εμφάνιση στη διοργάνωση. 
Στις γυναίκες, η Ρωσία  με νίκη στον  τελικό επί της Ισπανίας με 9-8 κατέκτησε τον τίτλο.

15 Ιουλίου 
Καλαθοσφαίριση: Με νίκη ξεκινά τις υποχρεώσεις της η εθνική ανδρών Ελλάδας, στο προοολυμπιακό τουρνουά στην Αθήνα. Κέρδισε το Λίβανο με 119-62. 
Πάλη: Με επιτυχία ολοκληρώθηκε στη Θεσσαλονίκη το παγκόσμιο πανεπιστημιακό πρωτάθλημα.

18 Ιουλίου 
Καλαθοσφαίριση: Η εθνική ανδρών Ελλάδας κερδίζει τη Νέα Ζηλανδία με 75-48 και χρειάζεται μία ακόμα νίκη για πρόκριση στους Ολυμπιακούς Αγώνες του Πεκίνου στο προολυμπιακό τουρνουά, που διεξάγεται στην Αθήνα..

19 Ιουλίου 
Καλαθοσφαίριση: Η Εθνική Ελλάδας ανδρών νικά με 88-63 το Πουέρτο Ρίκο και προκρίνεται στους Ολυμπιακούς Αγώνες του Πεκίνου.

20 Ιουλίου 
Κωπηλασία: Οι Γιάννης Τσίλης και Γιώργος Τζιάλλας στη δίκωπο χωρίς πηδαλιούχο αγοριών και οι Τριανταφυλλιά Καλαμπόκα και Χριστίνα Γιαζιτζίδου στο διπλό σκιφ ελαφρών βαρών κοριτσιών κατακτούν χρυσό και ασημένιο μετάλλιο αντίστοιχα στο παγκόσμιο εφηβικό πρωτάθλημα (ηλικίας κάτω των 23 ετών) στο Βραδενβούργο.
Πετοσφαίριση: Η Σλοβακία κατακτά το Ευρωπαϊκό Λιγκ, έπειτα από τη νίκη της με 3-1 σετ (25-21, 25-18, 20-25, 25-23) επί της Ολλανδίας στον τελικό που διεξήχθη στην Προύσα της Τουρκίας, η οποία κατέλαβε την 3η θέση νικώντας τη Γερμανία με 3-2 σετ. 
Πετοσφαίριση στην άμμο: Οι Θάλεια Κουτρουμανίδου και Μαρία Τσιαρτσάνη στις γυναίκες και οι Θανάσης Μιχαλόπουλος και Μάνος Ξενάκης στους άνδρες κατακτούν το πανελλήνιο πρωτάθλημα πετοσφαίρισης στην άμμο στην Κάλυμνο. 
Ποδόσφαιρο: Η εθνική Νέων στον τρίτο της αγώνα για την τελική φάση του Ευρωπαϊκού Πρωταθλήματος του 2008, που διεξάγεται στην Τσεχία, ηττάται με 0-3 από την αντίστοιχη της Αγγλίας και μένει τόσο εκτός της ημιτελικής φάσης της διοργάνωσης, όσο εκτός του Παγκοσμίου Πρωταθλήματος Νέων, που θα διεξαχθεί το καλοκαίρι του 2009 στην Αίγυπτο.
Υγρός στίβος: Η εθνική ομάδα κορασίδων στη συγχρονισμένη κολύμβηση κατακτά το χρυσό μετάλλιο στο ντουέτο (με τις Ντίνα Ραμνιώτη και  Αναστασία Μαλεκάκη στο Μεσογειακό Κύπελλο, το οποίο διεξάγεται στη Νετάνια του Ισραήλ. Σημειώνεται ότι η εθνική κατέκτησε και το χρυσό μετάλλιο στο κόμπο, ενώ τη δεύτερη θέση κατέλαβε  η Ραμνιώτη στο σόλο.

24 Ιουλίου 
Άρση βαρών: Τρία μετάλλια (αργυρά στο ζετέ με 145 κ. και στο σύνολο με 265 κ. και χάλκινο στο αρασέ με 120 κ.) στην κατηγορία των 69 κιλών κατακτά ο Αντώνης Μαρτάσωφ στο ευρωπαϊκό πρωτάθλημα παίδων-κορασίδων, που συνεχίζεται στην Αμιένη της Γαλλίας. 
Υγρός στίβος: Ο Γιάννης Τσουρουνάκης κατακτά το χρυσό μετάλλιο στο Ευρωπαϊκό πρωτάθλημα τεχνικής κολύμβησης, που διεξάγεται στο Έγκερ της Ουγγαρίας, πετυχαίνοντας νέα παγκόσμια επίδοση στα 800μ. υποβρύχιο με 5:51.84.  Το χάλκινο μετάλλιο στα 4Χ200μ. επιφάνεια κατέκτησε η ελληνική ομάδα στην ίδια διοργάνωση.

25 Ιουλίου 
Η Διεθνής Ολυμπιακή Επιτροπή αποφασίζει τον οριστικό αποκλεισμό του Ιράκ από τους Ολυμπιακούς Αγώνες στο Πεκίνο. Ο αποκλεισμός οφείλεται στην απόφασή της κυβέρνησης να αντικαταστήσει σύσσωμη την Ολυμπιακή Επιτροπή με αξιωματούχους προσκείμενους σε αυτή. 
Καλαθοσφαίριση: Με νίκη επί της Ισπανίας (77-73) ξεκινά η Εθνική εφήβων Ελλάδας στο ευρωπαϊκό πρωτάθλημα καλαθοσφαίρισης εφήβων που διεξάγεται από σήμερα στον Πύργο και στην Αμαλιάδα.

26 Ιουλίου 
Πετοσφαίριση: Το χάλκινο μετάλλιο στο Βαλκανικό πρωτάθλημα κατακτά η εθνική κορασίδων Ελλάδας κερδίζοντας τη Βουλγαρία με 3-1 σετ (25-07, 25-17, 17-25, 25-08).  
Υγρός στίβος: Άλλα δύο μετάλλια κατέκτησαν τα ελληνικά χρώματα στο ευρωπαϊκό Πρωτάθλημα τεχνικής κολύμβησης. Ο Γιάννης Τσουρουνάκης με χρόνο 2:44.57 κατέλαβε τη δεύτερη θέση στα 400μ. υποβρύχιο και ο Θανάσης Γκούγκος κατέκτησε το χάλκινο μετάλλιο στα 100μ. επιφάνεια με πανελλήνια επίδοση 36.36.

27 Ιουλίου 
 Πετοσφαίριση: Οι ΗΠΑ κατακτούν για πρώτη φορά στην Ιστορία τους τον τίτλο του World League. Κέρδισαν στον τελικό τη Σερβία με 3-1 σετ, στο Ρίο ντε Ζανέιρο.  Την τρίτη θέση κατακτά η Ρωσία κερδίζοντας τη Βραζιλία με 3-1 σετ. 
 Πετοσφαίριση στην άμμο: Το Χρυσό Κύπελλο (Lipton Ice Tea Golden Cup) κατακτούν οι Ελίνα Παπαδοπούλου και Αθηνά Παπαφωτίου ,στον Σχοινιά. Στον τελικό κέρδισαν τις Δηλαβέρη / Τέζα με 2-0 (24-22, 25-21).Στους άνδρες, οι Βραζιλιάνοι, Παρά και Λούλα επικράτησαν με 2-0 (21-18, 21-13) των Κνάπεκ / Μούρτζιου. 
 Ποδηλασία: Ο Ισπανός Κάρλος Σάστρε κερδίζει τον Ποδηλατικό Γύρο της Γαλλίας για το 2008.  (BBC News)
 Ποδόσφαιρο: Πρωταθλήτρια Ευρώπης στους νέους στέφεται η Γερμανία, με νίκη στον τελικό του Γιάμπλονετς επί της Ιταλίας με  3-1.

29 Ιουλίου 
Έπειτα από διαβεβαιώσεις της ιρακινής κυβέρνησης για ανεξαρτησία της Ολυμπιακής Επιτροπής του Ιράκ, η Διεθνής Ολυμπιακή Επιτροπή αίρει τον αποκλεισμό της συμμετοχής Ιρακινών αθλητών στους Ολυμπιακούς Αγώνες του Πεκίνου.(AP μέσω Google News)
Στίβος: Νέα παγκόσμια επίδοση στο άλμα επί κοντώ πετυχαίνει η Γελένα Ισινμπάγιεβα, με 5,04 μ. στο Γκραν Πρι του Μονακό.

30 Ιουλίου 
Ποδόσφαιρο: Για τον προκριματικό γύρο του Τσάμπιονς Λιγκ, ο Παναθηναϊκός νικά την Ντιναμό Τιφλίδας με 3-0 στο ΟΑΚΑ.

31 Ιουλίου 
Ιστιοπλοΐα:  Ολοκληρώνεται στο Φαληρικό Όρμο το παγκόσμιο πρωτάθλημα για σκάφη 420, με κυριαρχία της Ελλάδας. Συγκεκριμένα, η χώρα κατέκτησε δύο χρυσά μετάλλια με τους Μιχάλη Μηλαίο - Βαγγέλη Μιτάκη στην κατηγορία ΟΠΕΝ, ενώ στις γυναίκες πρώτευσαν οι αδερφές Σοφία και Κατερίνα Καϊτατζίδου. Στην ΟΠΕΝ, το αργυρό μετάλλιο κατέκτησαν οι Βασίλης Παπουτσόγλου - Ακύλας Δρούγκας και στην ίδια κατηγορία οι Αφροδίτη Κυρανάκου - Έλενα Νικηφορίδη κατέκτησαν ένα χάλκινο μετάλλιο. 

 7